Viiratsi 1. juuli 2025 nr 262

**Paju katastriüksuse detailplaneeringu algatamine**



**ja keskkonnamõju strateegilise hindamise**

**algatamata jätmine**

Jamso Teenused OÜ (registrikood 12984243) juhatuse liige Anu Oinberg esitas taotluse (reg 02.05.2025 nr 7-2/25/7-1) detailplaneeringu algatamiseks Saarepeedi külas Paju katastriüksusel (katastritunnus 71503:001:012). Detailplaneeringu eesmärk on jagada kinnistu väikeelamumaa ja transpordimaa kruntideks ning määrata moodustavatele kruntidele ehitusõigus väikeelamute rajamiseks. Detailplaneeringuala suurus on ligikaudu 1,67 ha.

05.11.2013 moodustus Viljandi vald, mis on Paistu valla, Pärsti valla, Saarepeedi valla ja Viiratsi valla õigusjärglane.

Taotletaval detailplaneeringualal kehtib Saarepeedi Vallavolikogu 11.12.2008 määrusega nr 65 „Saarepeedi valla üldplaneeringu kehtestamine“ kehtestatud Saarepeedi valla üldplaneering (edaspidi ka üldplaneering), mille seletuskirja (p 2.5) kohaselt on detailplaneeringu koostamine kohustuslik kompaktse asustusega aladel. Detailplaneeringuala asub Saarepeedi küla kompaktse asustusega alal.

Planeerimisseaduse (PlanS) § 125 lg 2 sätestab muu hulgas, et detailplaneeringu koostamine on nõutav üldplaneeringuga määratud detailplaneeringu koostamise kohustusega alal või juhul.

Üldplaneeringu kohaselt on taotletava detailplaneeringuala maakasutuse juhtotstarve reserveeritud elamuala (EV). Paju katastriüksuse maa sihtotstarve on maatulundusmaa 100%.

Koostatava detailplaneeringuga soovitakse jagada kinnistu väikeelamumaa ja transpordimaa sihtotstarbega kruntideks, määrata elamukruntidele ehitusõigus üksikelamute rajamiseks ning kavandada juurdepääsutee nende teenindamiseks. Ehitisregistri andmetel on Paju katastriüksus hoonestamata.

Jamso Teenused OÜ (registrikood 12984243) juhatuse liige Anu Oinberg on 21.05.2025 allkirjastatud lepinguga nr DP370 (reg-nr 15-1/25/182) võtnud üle detailplaneeringu koostamise tellimise ja finantseerimise kohustuse.

Arvestades eeltoodud asjaolusid käsitleb planeeringu- ja GIS spetsialist esitatud taotlust üldplaneeringu kohase detailplaneeringu algatamisena ja ei ole vajalik algatada koostatava detailplaneeringu keskkonnamõju strateegilist hindamist, kuna planeeringuga ei kavandata tegevust, mis keskkonnamõju hindamise ja keskkonnajuhtimissüsteemi seaduse kohaselt on olulise keskkonnamõjuga tegevus. Kavandatava tegevusega ja detailplaneeringu elluviimisega ei kaasne eeldatavalt vahetu või kaudne mõju, mis võib ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervise ja heaolu, kultuuripärandi või vara.

Tulenevalt eeltoodust ja võttes aluseks Eesti territooriumi haldusjaotuse seaduse § 141 lg 41, planeerimisseaduse § 4 lg 1, § 124 lg 10, § 125 lg 2, § 127, § 128 lg-d 1 ja 5, § 140 lg 7, keskkonnamõju hindamise ja keskkonnajuhtimissüsteemi seaduse § 35, Saarepeedi Vallavolikogu 11.12.2008 määrusega nr 65 „Saarepeedi valla üldplaneeringu kehtestamine“ kehtestatud Saarepeedi valla üldplaneeringu, Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lg 1 ning arvestades esitatud taotlust:

1. Algatada detailplaneeringu koostamine Saarepeedi külas Paju katastriüksusel (katastritunnus 71503:001:012) vastavalt lisatud asendiplaanile (lisa 1). Detailplaneeringu eesmärk on jagada kinnistu transpordimaa ja väikeelamumaa kruntideks ning määrata moodustavatele kruntidele ehitusõigus väikeelamute rajamiseks. Detailplaneeringuala suurus on ligikaudu 1,67 ha.
2. Anda detailplaneeringu koostamise lähteseisukohad vastavalt käesoleva korralduse lisale 2.
3. Mitte algatada koostatava detailplaneeringu keskkonnamõju strateegilist hindamist.
4. Viljandi Vallavalitsuse planeeringu- ja GIS-spetsialistil korraldada planeeringu algatamise teate avaldamine:
   1. ajalehes Sakala 30 päeva jooksul peale korralduse jõustumist;
   2. Ametlikes Teadaannetes 14 päeva jooksul peale korralduse jõustumist;
   3. Viljandi valla veebilehel [www.viljandivald.ee](http://www.viljandivald.ee)
5. Korraldus jõustub teatavakstegemisest.

(allkirjastatud digitaalselt)

Alvar Pähkel (allkirjastatud digitaalselt)

abivallavanem vallavanema ülesannetes Reet Pramann

vallasekretär